แนวโน้มดัชนีเช้าปรับขึ้นแนวเดียวกับตปท.
นักวิเคราะห์ฯคาดตลาดหุ้นไทยเช้านี้ปรับตัวขึ้น แนวเดียวกับตลาดต่างประเทศ ทั้งตลาดภูมิภาคที่ส่วนใหญ่อยู่แดนบวก
17 มี.ค. 2553

นักวิเคราะห์ฯคาดตลาดหุ้นไทยเช้านี้ปรับตัวขึ้น แนวเดียวกับตลาดต่างประเทศ ทั้งตลาดภูมิภาคที่ส่วนใหญ่อยู่แดนบวก 
นายเทิดศักดิ์ ทวีธีระธรรม ผู้อำนวยการฝ่ายวิเคราะห์หลักทรัพย์ บล.เอเซีย พลัส กล่าวว่า ตลาดหุ้นไทยเช้านี้คาดว่าจะปรับตัวขึ้น ในทิศทางเดียวกับตลาดต่างประเทศ ที่เช้านี้ตลาดหุ้นอื่นในภูมิภาคเอเชียส่วนใหญ่อยู่ในแดนบวก เช่นเดียวกับดัชนีดาวโจนส์ที่ปรับตัวขึ้นไป 
ทั้งนี้ ตลาดบ้านเราน่าจะยังได้รับโมเมนตัมซื้อจาก Fund Flow ต่อเนื่อง แม้ว่าจะยังมีความวิตกกังวลเกี่ยวกับการเมือง แต่เชื่อว่าก็คงจะค่อย ๆ ลดน้อยลง หลับจากเหตุการณ์การชุมนุมช่วงที่ผ่านมาไม่มีความรุนแรง อย่างไรก็ดี ควรจะระวังแรงขายทำกำไรในช่วงระหว่างเทรดด้วย
พร้อมให้แนวต้าน 758 จุด แนวรับ 750 จุด